Bronski Beat

Bronski Beat weer en britisch Synthie-Pop-Grupp vun de 1980er un 1990er Johren. Se bestunn ut Steve Bronski un Larry Steinbachek, de för Keyboard un Perkussion tostännig weern un den Singer Jimmy Somerville.

 Historie 
De Grupp wurr 1983 grünnd. In dat folgen Johr keem hör Debütsingle Smalltown Boy herut, de vun en Jung hannelt, de vun sien Mitminschen wegen sien Homosexualität veracht wurrd. De folgen Single Why? hannel vun dat glieker Thema, aber dat Leed weer sowohl textlich as musikalisch dunkler un harter. 

Enn’ 1984 hett de Grupp dat Album The Age of Consent herutbrocht. Up de Binnenhüll vun de LP weer dat Schuulöller för homosexuelle Handlungen in de verscheeden Länner vun de Welt dorstellt. In de dart Single It Ain’t Necessarily So wurrn dree Geschichten vun dat Olt Testament interpreteert (David gegen Goliath ut 1. Book Samuel, Book Jona, Mose Gebort ut 2. Book Mose), de Text stammt vun Ira Gershwin un wurr all 1935 in de Oper Porgy and Bess eerstmals upführt. De Klarinetten-Soli wurrn vun Richard Coles speelt, mit de Somerville later de Grupp The Communards grünnd hett. 1985 hemm de dree tosommen mit Marc Almond en Coverversion vun Donna Summer hör Hit I Feel Love upnommen. In dit Stück wurrn ok de Songs Love to Love You Baby un Johnny Remember Me to en Medley verarbeit.

Kört dornah hett Somerville de Band verlaaten un mit Richard Coles The Communards grünnd. Bi Bronski Beat is dorför de Singer John Foster insteegen, de düütlich unpolitischer weer un nich so en prägnant Stimm as Somerville harr. De Single Hit That Perfect Beat weer aber wedder bannig spoodriek. Dat nächst Leed (C’mon C’mon) kunn doran nich anknütten.Bevör de Grupp sück uplöösen dee hemm se noch dat Album Truthdare Doubledare herutbrocht.

1995 hett de Band en Comebackversöök mit dat Album Rainbow Nation, dat ut olt  Material un nee Songs bestunn, start, harr dormit aber ok kien Spood.

 Diskografie 
 Studioalben 
 Johr Titel ChartplatzeerenChartquellen: DE AT CH UK US Anmarken DE AT CH UK US 1984 The Age of Consent 10 (31 Wo.) — 7 (7 Wo.) 4 (53 Wo.) 36 (25 Wo.) Studioalbum 1985 Hundreds and Thousands — — — 24 (6 Wo.) — Remix-Album 1986 Truthdare Doubledare 21 (9 Wo.) 20 (8 Wo.) 9 (5 Wo.) 18 (6 Wo.) 147 (6 Wo.) Studioalbum 1990 The Singles Collection 1984/1990  4 (50 Wo.) 10 (13 Wo.) 4 (25 Wo.) 4 (26 Wo.) — Kompilatschoon 2002 The Very Best Of  49 (1 Wo.) —  —  29 (4 Wo.) — Greatest-Hits-Album

 Singles 
 Johr Titel Chartplatzeeren DE AT CH UK US 1984 Smalltown Boy The Age of Consent 3 (20 Wo.) — 2 (14 Wo.) 3 (13 Wo.) 48 (16 Wo.) Why? The Age of Consent 5 (17 Wo.) —  7 (9 Wo.) 6 (10 Wo.) — It Ain’t Necessarily So The Age of Consent 31 (9 Wo.) —  —  16 (11 Wo.) — 1985 I Feel Love (Medley) (mit Marc Almond)The Age of Consent 16 (12 Wo.) —  23 (3 Wo.)  3 (12 Wo.) — Hit That Perfect Beat Truthdare Doubledare 4 (15 Wo.)  11 (12 Wo.) 3 (10 Wo.) 3 (14 Wo.) — 1986 C’mon!, C’mon! Truthdare Doubledare 32 (10 Wo.)  —  —  20 (7 Wo.) — 1989 Cha Cha Heels (mit Eartha Kitt)The Singles Collection 1984/1990 —  —  —  32 (7 Wo.) — 1991  Smalltown Boy (Remix) The Singles Collection 1984/1990 28 (9 Wo.) —  —  32 (4 Wo.) —

 Borns 

 Weblenken 
 www.jimmysomerville.de
 Bronski Beat bi Discogs (engelsch)
 Profil vun Bronski Beat bi laut.de

Kategorie:Grootbritannien
Kategorie:Musikgrupp
Kategorie:Pop-Musik